**cu picioarele goale**

*Radu Liviu Dan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m-ai surprins într-o noapte

capturându-mi visul

m-am așezat pe banca noastră

te-am întrebat unde ești

îmi arătai orizontul pescărușilor

și catargele corăbiilor

le priveam

de la fereastra ta

marea avea scrașnetul macaralelor

și al sirenelor de bun rămas

unde te voi regăsi

orizontul mi se îneca în albastru

spicele grâului ocupau

tot geamul meu de la clasa a doua

o amintire se juca prin talazuri

cu picioarele goale în amurg